Vol taxi rol | Maroela Media
'n Volgelaaide taxi het Maandagoggend op die R550-pad naby Eikenhof in Johannesburg gerol.
Volgens Vanessa Jackson, 'n woordvoerder van ER24, het 'n paar passasiers ernstige beserings opgedoen, maar die meerderheid het slegs ligte beserings opgedoen.
"Die taxi het op die R550 gery en glo meganiese probleme opgedoen. Die voertuig het naby die kruising met die R554-pad gerol en op sy dak tot stilstand gekom. Geen ander voertuig was in die botsing betrokke nie," het Jackson gesê.
Dit is in die stadium nog nie bekend hoeveel passasiers in die taxi was nie. Paramedici van verskeie nooddienste het die beseerdes op die toneel gestabiliseer en na verskeie nabygeleë hospitale geneem.